• stimuláciou investícií do inovácií a nových technológií,

Niektoré položky pracovného programu Únie na rok 2014 sa preniesli aj do tohto dokumentu, v ktorom sa stanovujú priority na rok 2015. Tieto položky sa identifikovali na základe nepretržitých a konsenzuálnych diskusií s európskymi normalizačnými organizáciami, do ktorých boli zapojené aj ďalšie zainteresované strany. Niektoré normy na podporu právnych predpisov EÚ navyše stále závisia od prijatia aktov, ktoré budú ich základom, spoluzákonodarcom. Preto Komisia navrhuje zmenu plánu niektorých položiek, ktoré sa nachádzajú už v pracovnom programe Únie na rok 2014.

Orientácie uvedené v pracovnom programe nemajú taký vplyv na rozpočet, ktorý by prekročil rámec rozpočtu plánovaného na rok 2015. Rokovania o európskom finančnom rámci na roky 2014 – 2020 viedli k vážnemu zníženiu rozpočtu Komisie. Toto zníženie sa prejavilo na ročnom rozpočte a rozpočtový riadok pre normalizáciu na rok 2014 sa oproti roku 2013 znížil o 25,56 %. Z toho vyplýva výzva rozdeliť túto záťaž medzi jednotlivé druhy výdavkov a organizácií a zohľadniť pritom strategické ciele normalizačnej politiky Únie.

Pokiaľ ide o kvalitu vzduchu v interiéri, mala by sa zvážiť aj normalizácia meraní radónu v obydliach.

Musí sa dokončiť vývoj metód posúdenia regulovaných nebezpečných látok a emisie žiarenia a tieto nové metódy by sa mali postupne zavádzať v normách pre výrobky.

Mal by sa dokončiť vývoj určitých noriem pre nové výrobky, napríklad pre inovačné výrobky, ale aj zmena existujúcich noriem potrebných na vykonávanie nariadenia (EÚ) č. 305/2011. Určité regulované aspekty, napríklad dostupnosť stavebných prác a udržateľné využívanie prírodných zdrojov, sa musia začleniť do harmonizovaných európskych noriem pre výrobky.

V rámci rovnakého pracovného programu iniciatívy Horizont 2020, ale pre potravinovú bezpečnosť, udržateľné poľnohospodárstvo a lesné hospodárstvo, morský a námorný výskum a výskum v oblasti vnútrozemských vôd a biohospodárstvo, Komisia žiada o vývoj a propagáciu využívania spoločných environmentálnych a funkčných/výkonnostných špecifikácií, aj v súvislosti s potrebou normalizovaných meracích a testovacích metodík, ktoré by sa mohli používať na podporu sietí verejného obstarávania v oblasti inovačných biovýrobkov.

Komisia sa prostredníctvom opatrení stanovených v „Pláne dobudovania jednotného trhu s dodávaním balíkov“ usiluje podporiť vývoj elektronického obchodu zlepšovaním doručovania balíkov, a to najmä v cezhraničnom styku. Jeden súbor opatrení je zameraný na podporu rozšírenej interoperability operácií doručovania balíkov. Komisia plánuje v prvom štvrťroku 2015 vydať normalizačnú žiadosť týkajúcu sa osobitných vlastností služieb doručovania balíkov a môže zvážiť, či do tejto normalizačnej žiadosti v prípade potreby nezahrnie aj revíziu prípadných existujúcich európskych noriem týkajúcich sa poštových služieb.

V prípade, že sa Komisia domnieva, že je pravdepodobné, že sa v súvislosti s výrobkami spadajúcimi do pracovného plánu v oblasti ekodizajnu na roky 2012 – 2014 navrhnú nové opatrenia (t. j. nariadenia Komisie alebo delegované nariadenia Komisie) týkajúce sa ekodizajnu a/alebo označovania energetickými štítkami, mohli by sa v týchto oblastiach vydať nové normalizačné žiadosti.

Technické riešenia a normy v oblasti vodnej dopravy vychádzajú z európskych a medzinárodných požiadaviek. Komisia zvažuje vydanie normalizačnej žiadosti adresovanej ESO v súvislosti s vypracovaním noriem pre zdieľanie informácií v námornej doprave na podporu iniciatívy v oblasti elektronickej námornej dopravy (e-Maritime) a s cieľom podporiť implementáciu vnútroštátneho jednotného kontaktného miesta a elektronický prenos údajov do ďalších relevantných systémov, najmä do systému Únie na výmenu námorných informácií SafeSeaNet. V tejto súvislosti sa vytvorí úzke spojenie s iniciatívami v oblasti elektronickej nákladnej dopravy (e-Freight), elektronického colníctva (e-Customs) a elektronickej navigácie (e-Navigation).

Ďalší problém sa týka palubných vážiacich systémov pre nákladné vozidlá, keď ťahač a prívesy, ktoré bude ťahať, môžu vybaviť rôzni poskytovatelia. Vyžaduje sa, aby jednotliví dodávatelia používali štandardné rozhranie, aby sa zabezpečilo, že palubný vážiaci počítač v ťahači bude schopný získať hmotnosti náprav akéhokoľvek prívesu, uložiť ich a následne vypočítať celkovú hmotnosť vozidla. Základom pre túto normu by mohla byť norma ISO 11992.

V rámci zavádzania Európskej služby elektronického výberu mýta (EETS) by boli prospešné tieto ďalšie normalizačné činnosti: testovacie normy pre bezpečné monitorovanie mýtnych systémov a pre profily výmeny informácií medzi činnosťami poskytovania služieb a činnosťami mýtnych systémov, a revízia testovacích noriem, ktoré sú základom satelitných elektronických mýtnych systémov, ako aj profilovej normy pre elektronický výber mýta založený na vyhradenej komunikácii krátkeho dosahu (DSRC).

3.presadzovanie systémov navrhnutých s cieľom zaručiť, aby sa softvér podporujúci určité funkcie mohol do rádiového zariadenia nahrať iba vtedy, ak sa preukáže súlad kombinácie daného softvéru a rádiového zariadenia,

Komisia intenzívne podporí rýchlejšie zavedenie pokročilých koncepcií na trhu harmonizáciou a vypracovaním noriem pre fotovoltickú technológiu. Komisia skúma oblasti súvisiace s alternatívnymi palivami, v ktorých by bola potrebná ďalšia normalizácia.

vývoj európskych noriem pre železničné aplikácie vrátane systému s rozchodom koľaje 1 520 mm, so zreteľom na ruské medzištátne normy (GOST) a so zameraním na účel a rozsah smernice o interoperabilite.

V súlade so svojím oznámením o bezpečnej a udržateľnej prevádzke systémov diaľkovo pilotovaných lietadiel (RPAS) Komisia identifikovala potrebu vypracovať stratégiu pre RPAS na európskej úrovni. Vývoj takejto stratégie zahŕňa vymedzenie vhodného regulačného rámca, ktorý by sa mohol podporiť normami vypracovanými ENO alebo medzinárodnými normalizačnými organizáciami v spolupráci s EUROCAE a EASA.

3.2.18.Vesmír k dispozícii občanom

Implementácia opatrenia uvedeného v bode 2.2.13 ročného pracovného programu Komisie na rok 2014 sa má stále považovať za súčasť tohto pracovného programu Únie.

3.2.19.Bezpečnosť

Implementácia opatrenia uvedeného v bode 2.2.14 ročného pracovného programu Komisie na rok 2014 sa má stále považovať za súčasť tohto pracovného programu Únie.

3.2.20.Jadrová bezpečnosť a ochrana

Implementácia opatrenia uvedeného v bode 2.2.15 ročného pracovného programu Komisie na rok 2014 sa má stále považovať za súčasť tohto pracovného programu Únie.

3.2.21.Chemické látky

Implementácia opatrenia uvedeného v bode 2.2.16 ročného pracovného programu Komisie na rok 2014 sa má stále považovať za súčasť tohto pracovného programu Únie.

Komisia v kontexte rámcovej smernice o vode a súvisiacich právnych predpisov zvažuje vývoj noriem analytických metód pre znečisťujúce látky vo vode a určité biologické a mikrobiologické parametre.

3.2.22.Bezpečnosť osobitných služieb

Táto pracovná položka podlieha výsledku rozsiahlych konzultácií zainteresovaných strán, predbežne naplánovaných na druhý polrok 2014. Ak vstup od zainteresovaných strán povedie k záveru, že by potreby normalizácie služieb v oblasti bezpečnosti spotrebiteľov, napr. požiarna bezpečnosť hotelov, získali širokú podporu, táto možnosť by sa mala nechať otvorená.

3.2.23.Služby zdravotnej starostlivosti

Pacienti požadujú bezpečné služby vysokej kvality, aby mohli dôverovať systémom zdravotnej starostlivosti v celej Európe. Aby bolo možné vypracovať európske normy, lekári, zástupcovia regulačných orgánov, organizácií v oblasti výskumu a vývoja, ako aj akreditačných a normalizačných organizácií, by mali spojiť svoje znalosti a skúsenosti. Aby bolo možné riadiť komplexné systémy zdravotnej starostlivosti konzistentne, osobitné horizontálne aspekty by mohli byť predmetom normalizačných žiadostí adresovaných Európskemu výboru pre normalizáciu (CEN) v súlade s príslušnými právnymi predpismi a politikami Únie v oblasti zdravotnej starostlivosti.

3.2.24.Bezbariérovosť

Implementácia opatrenia uvedeného v bode 2.2.20 ročného pracovného programu Komisie na rok 2014 sa má stále považovať za súčasť tohto pracovného programu Únie.

3.2.25.Zdravotnícke pomôcky

Keď Európsky parlament a Rada prijmú budúce nariadenie o zdravotníckych pomôckach a nariadenie o diagnostických zdravotníckych pomôckach in vitro, Európska komisia vydá mandát, ktorým vyzve výbory CEN a CENELEC, aby overili, v akom rozsahu sa normy vzťahujú na základné požiadavky a iné požiadavky uvedené v budúcich nariadeniach.

3.2.26.Meradlá

Komisia môže v rámci smernice o meradlách poveriť ENO vypracovaním noriem na základe stavu medzinárodnej normalizácie a potrieb trhu. Týkalo by sa to meradiel, ktoré patria do rozsahu pôsobnosti uvedenej smernice, ak pre ne po poslednej zmene smernice neexistuje úplne harmonizovaná norma, alebo v dôsledku technologických inovácií existujú len neúplné a/alebo zastarané harmonizované normy.